CELEX: 62009CN0273
Language: mt
Date: 2009-07-16 00:00:00
Title: Kawża C-273/09: Talba għal deċiżjoni preliminari mressqa mir-Rechtbank Haarlem (l-Olanda) fis- 16 ta’ Lulju 2009 — Premis Medical BV vs Inspecteur van de Belastingdienst/Douane Rotterdam, kantoor Rotterdam Laan op Zuid

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/27
            
         Talba għal deċiżjoni preliminari mressqa mir-Rechtbank Haarlem (l-Olanda) fis-16 ta’ Lulju 2009 — Premis Medical BV vs Inspecteur van de Belastingdienst/Douane Rotterdam, kantoor Rotterdam Laan op Zuid
   (Kawża C-273/09)
   2009/C 267/49
   Lingwa tal-kawża: L-Olandiż
   
      Qorti tar-rinviju
   
   Rechtbank Haarlem (l-Olanda)
   
      Partijiet fil-kawża prinċipali
   
   
      Rikorrenti: Premis Medical BV
   
      Konvenut: Inspecteur van de Belastingdienst/Douane Rotterdam, kantoor Rotterdam Laan op Zuid
   
      Domandi preliminari
   
   
               1)
            
            
               Ir-Regolament tal-Kummissjoni (KE) Nru 729/2004, tal-15 ta’ April 2004, dwar il-klassifika ta’ ċerta merkanzija fin-Nomenklatura Magħquda (1), b’rettifika ppubblikata fil-ĠU L 173 tas-7 ta’ Mejju 2004, p. 9, huwa validu, fis-sens li l-anness riprodott fir-rettifika huwa l-anness il-validu? Jekk dan huwa l-każ:
            
         
               2)
            
            
               Ir-Regolament tal-Kummissjoni (KE) Nru 729/2004, tal-15 ta’ April 2004, dwar il-klassifika ta’ ċerta merkanzija fin-Nomenklatura Magħquda, b’rettifika ppubblikata fil-ĠU L 173 tas-7 ta’ Mejju 2004, p. 9, huwa invalidu minħabba li l-Kummissjoni llimitat, f’dan ir-regolament, il-kamp ta’ applikazzjoni tal-intestatura 9021? Jekk ir-regolament huwa validu:
            
         
               3)
            
            
               Ir-Regolament tal-Kummissjoni (KE) Nru 729/2004, tal-15 ta’ April 2004, dwar il-klassifika ta’ ċerta merkanzija fin-Nomenklatura Magħquda, b’rettifika ppubblikata fil-ĠU L 173 tas-7 ta’ Mejju 2004, p. 9, huwa invalidu minħabba li l-Kummissjoni kklassifikat b’mod inkorrett ir-“rollator” [apparat bir-roti li jgħin lill-persuni b’mobilità limitata sabiex jimxu] fin-Nomenklatura Magħquda?
            
         
      (1)  (ĠU L 113, p. 5)